पञ्चायत व्यवस्थाको जगजगी भएका बेला कम्युनिस्ट विचारलाई आत्मसाथ गरेर हिँडेका दहाललाई शिक्षक बन्नका लागि गाउँका पञ्च चक्रबहादुर घलेले आग्रह गरे । घलेसँग दहालको आफ्नै प्रकारको सम्बन्ध थियो तर विचार मिल्दैन थियो । उनले शिक्षकको जागिर पनि खाने र राजनीतिलाई पनि सँगै लैजाने अठोट गरे । धेरै पटकको आग्रह पछि उनी स्थानीय विद्यालयमा पढाउन राजी भए । तर, पहिलो दिनको अनुभव भने उनलाई छक्क पार्ने थियो ।
